Aethelred (Mercian kuningas)

Aethelred (k. 716 Bardney) oli Mercian kuningas 675–704. Hän oli monien kirkkojen hyväntekijä ja vetäytyi viimein myös itse luostariin.

Aethelred seurasi valtaistuimella veljeään Wulfherea vuonna 675 ja käytti suurimman osan kaudestaan sotimiseen. Vuonna 676 hän ryösti Kentiä ja valloitti Rochesterin. Vuonna 679 Aethelred voitti Northumbrian joukot Trent-joen rantatörmällä ja valloitti sen jälkeen Lindseyn maakunnan. Taistelussa kuoli Northumbrian kuninkaan Ecgfrithin veli Aelfwine. Canterburyn arkkipiispa Teodoros Tarsoslaisen neuvosta Aethelred maksoi prinssin surmasta verirahan (wergild) ja näin vältettiin pitempiaikaiset vihollisuudet. Aethelred vetäytyi luostariin vuonna 704 ja valitsi seuraajakseen veljenpoikansa Coenredin. Loppuvuotensa Aethelred vietti Bardneyn luostarin apottina.

Lähteet 

Englannin anglosaksikuninkaat
600-luvulla syntyneet
Vuonna 716 kuolleet